Îqtîdarê AKP-MHPyî hema zî kurdan û muxalîfan keno hedef. Merkezê Pêroyî yê Komeleya Heqanê Merdiman (ÎHD) pare kerd ke kes yan zî kesê nênasî dekewtî keyeyê Hemsereka Pêroyî Erene Keskîn.
Eşkerayîye de ame vatene ke roja 16ê hezîrana 2020î de kes yan zî kesî dekewtî keyeyê Erene Keskîn ke qezaya Maltepe ya Îstanbulî de ya. Serebût sey 'dizdîye' ameye mojnayene, eşyayê keyeyî ameyî serûbinkerdene la keyeyî ra çîyêk nêdizîya.
Eşkerayîye wina ame vatene: ''Goreyê cigêrayîşê destpêkî kes yan zî kesî dekewtî keye, giştonîyêka biqîmete oda ra girewte û salone de serê masa de verdaye û bi nê hawayî waşt ke mesaj bidê. Serebût serebûtekê dizdîye nîyo.
Erene Keskîn wijdanê ma yê pêroyînan a.''
